ملتان میں تشریف آوری کے بعد حضرت علیہ الرحمہ نے جب اپنے گھرسے درس وتدریس کا سلسلہ شروع کیا تو متلاشیان حق آپ کے چشمۂ فیض سے علمی پیاس بجھانے کے لئے دوردراز سے آناشروع ہوگئے ۔اس کے ساتھ ہی جامع مسجدفتح شیرخان (نزدگھنٹہ گھر)میںآپ نے نمازفجرکے بعد درسِ قرآن کاسلسلہ شروع کیا جواٹھارہ سال میں مکمل ہوا ۔مخالفین نے مختلف طریقوں سے اسے ناکام بنانے کی کوشش کی لیکن وہ خود ناکام رہے جبکہ آپ نے ثابت قدمی سے اپنامشن جاری رکھا ۔اسی طرح جامع مسجد حضرت چپ شاہ میں پہلے مشکوٰۃ شریف اور پھربخاری شریف کادرس مکمل فرمایا۔